ASEFA ฟุ้งมี Backlog กว่า 1.8 พันลบ.รับรู้ฯปีนี้ 65% ดันรายได้โต 20% ตามเป้า
ASEFA ฟุ้งมี Backlog กว่า 1.8 พันลบ.รับรู้ฯปีนี้ 60-65% ดันรายได้โต 15-20% ตามเป้า
25 ส.ค. 2559

นายไพบูลย์ อังคณากรกุล กรรมการผู้จัดการ บริษัท อาซีฟา จำกัด (มหาชน) หรือ ASEFA ระบุว่า บริษัทมั่นใจว่าผลการดำเนินงานปี 2559 ยังเติบโตต่อเนื่องตามเป้าหมายที่ตั้งไว้เติบโต 15-20% จากปีที่ผ่านมา ล่าสุด ณ สิ้นเดือน ก.ค.59 บริษัทมีงานในมือที่รอรับรู้รายได้ (Backlog) กว่า 1,828 ล้านบาท แบ่งเป็นรายได้จากงานผลิตภัณฑ์ที่บริษัทฯ เป็นผู้ผลิตจำหน่าย 60% ผลิตภัณฑ์ที่บริษัทฯ ซื้อมาเพื่อจำหน่ายต่อ 20% และงานบริการ 20% โดยจะทยอยรับรู้รายได้ในปีนี้ 60-65% ส่วนที่เหลือจะรับรู้รายได้ในปี 60 นอกจากนี้ บริษัทยังคงเดินหน้าประมูลงานใหม่เข้ามาอย่างต่อเนื่อง
ส่วนความคืบหน้าการขยายสาขาไปยังต่างจังหวัดใน 10 จังหวัดหัวเมืองใหญ่ทั่วประเทศ ขณะนี้อยู่ระหว่างดำเนินการ คาดว่าสามารถเปิดดำเนินการได้ครบทั้งหมดภายในปีนี้